Id-Direttiva tal-Kummissjoni
1999/98/KE tal-15 ta' Diċembru 1999
li taddatta għall-progress tekniku d-Direttiva 96/79/KE tal-Parlament Ewropew u tal-Kunsill dwar il-protezzjoni ta' l-okkupanti tal-vetturi bil-mutur fil-każ ta' ħabta fuq quddiem
(Test b'relevanza għaż-ŻEE)
IL-KUMMISSJONI TAL-KOMUNITAJIET EWROPEJ,
Wara li ikkunsidrat it-Trattat li jistabilixxi l-Komunità Ewropea,
Wara li ikkunsidrat id-Direttiva tal-Kunsill 70/156/KEE tas-6 ta' Frar 1970 dwar l-approssimazzjoni tal-liġijiet ta' l-Istati Membri li għandhom x'jaqsmu ma’ l-approvazzjoni tat-tip ta' vetturi bil-mutur u l-karrijiet tagħhom [1], kif l-aħħar emendata bid-Direttiva 98/91/KE tal-Parlament Ewropew u tal-Kunsill [2], u partikolarment Artikolu 13(2) tagħha,
Wara li ikkunsidrat id-Direttiva 96/79/KE tal-Parlament Ewropew u tal-Kunsill tas-16 ta' Diċembru 1996 dwar il-protezzjoni ta' l-okkupanti tal-vetturi bil-mutur fil-każ ta' ħabta fuq quddiem u li temenda d-Direttiva 70/156/KEE [3]
Billi:
(1) Id-Direttiva 96/79/KE hija waħda mid-direttivi separati taħt il-proċedura ta' l-approvazzjoni tal-Komunità introdotta bid-Direttiva tal-Kunsill 70/156/KEE. Id-dispożizzjonijiet tad-Direttiva 70/156/KEE li jikkonċernaw is-sistemi, il-komponenti u l-unitajiet tekniċi separati ta' vetturi għalhekk japplikaw għad-Direttiva preżenti.
(2) Fl-implimentazzjoni ta' Artikolu 4(b) tad-Direttiva 96/79/KE, il-Kummissjoni kellha teżamina mill-ġdid u, jekk xieraq, temenda Appendiċi 7 għal Anness II għal dik l-istess Direttiva sabiex jittieħed kont tat-testijiet biex jigi ezaminat l-gharqub tal-manikin Hybrid III., inklużi l-provi fuq vetturi.
(3) Il-miżuri previsti f'din id-Direttiva huma skond l-opinjoni tal-Kumitat għall-Addattament għall-Progress Tekniku li huwa stabbilit bid-Direttiva 70/156/KEE,
ADOTTAT DIN ID-DIRETTIVA:
Artikolu 1
Anness II għad-Direttiva 96/79/KE huwa emendat skond l-Anness għal din id-Direttiva.
Artikolu 2
1. Mill-1 ta' Ottubru 2000, l-Istati Membri ma jistgħux, għal raġunijiet li għandhom x'jaqsmu mat-testijiet biex jiġi eżaminat l-għarqub tal-manikin Hybrid III.
- jew jirrifjutaw l-approvazzjoni tal-KE għal tip ġdid ta' vettura.
- jew jipprojbixxu r-reġistrazzjoni, l-bejgħ jewd-dħul fis-servizz ta' vettura,
jekk it-testijiet biex jiġi eżaminat l-għarqub tal-manikin Hybrid III jissodisfaw il-ħtiġiet tad-Direttiva 96/79/KE, kif emendata b'din id-Direttiva.
2. Mill-1 ta' April 2001, l-Istati Membri ma jistgħux aktar jagħtu l-approvazzjoni tal-KE għal xi tip ta' vettura skond Artikolu 4 tad-Direttiva 70/156/KEE jekk id-dispożizzjonijiet tad-Direttiva 96/79/KE, kif emendata b'din id-Direttiva, ma jiġux osservati.
Artikolu 3
1. L-Istati Membri għandhom idaħħlu fis-seħħ il-liġijiet, ir-regolamenti u d-dispozizzjonijiet amministrattivi neċessarji sabiex jikkonformaw ma’ din id-Direttiva mhux aktar tard mit-30 ta' Settembru 20002. Huma għandhom jinfurmaw lill-Kummissjoni b'dan minnufih.
Meta l-Istati Membri jaddottaw dawn id-dispożizzjonijiet, għandhom ikollhom referenza għal din id-Direttiva jew ikunu akkumpanjati b'tali referenza fl-okkażjoni tal-pubblikazzjoni uffiċjali tagħhom. L-Istati Membri għandhom jiddeterminaw kif din ir-referenza għandha ssir.
2. L-Istati Membri għandhom jikkomunikaw lill-Kummissjoni it-test tad-dispożizzjonijiet prinċpali tal-liġi nazzjonali li huma jadottaw fil-qasam kopert minn din id-Direttiva.
Artikolu 4
Din id-Direttiva għandha tidħol fis-seħħ fl-għoxrin jum ta' wara dak li fih tkun ġiet ippubblikata fil-Ġurnal Uffiċjali tal-Komunitajiet Ewropej.
Artikolu 5
Din id-Direttiva hija indirizzata lill-Istati Membri.
Magħmul fi Brussel, fil-15 ta' Diċembru 1999.